SUID-AFRIKAANSE RADIOLIGA 
SARLNUUS SONDAG 5 AUGUSTUS 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


Hierdie uitsending word gedoen deur Gustav, ZS6GBWN, vanuit Pretoria met 
herleidings op 51,400, 10,135, 7,066 en 3,695 MHZ asook 438,825 en 1 297 MHz 
in die Pretoriagebied. (Ander nuuslesers verander soos toepaslik). 


STIL SLEUTELS 


Dit is met leedwese dat ons die heengaan van Leo Alexander, ZS5WF, verlede 
week moet aankondig. Leo was 'n afgetrede predikant en was baie aktief op die 
Wacralnet. Aan sy familie en vriende ons innige meegevoel. 


Die sleutel van Wally Perfect, ZS5WP, het op 28 Julie stil geraak. Ons innige 
meegevoel aan sy eggenote May, ander familie en vriende. 


(POUSE) 

In die nuus vandag; 

SARL GAAN RAE-SERTIFIKATE UITREIK 
SARL WEBWERF VERANDER GAAN DIT NA! 
HET JY NA SPOETNIK 1 GELUISTER? 


U luister na ZS6SRL. Bly ingeskakel vir meer besonderhede oor hierdie en en 
ander belangrike en interessante nuusitems. 


SARL GAAN RAEF-SERTIFIKATE UITREIK 


Reëlings is met OKOSA gefinaliseer sodat die SARL RAF-sertifikate kan uitreik. 
In die toekoms sal kandidate, wat die klas A eksamen slaag, met n internasionale 
HAREC-sertifikaat uitgereik word. Hierdie sertifikaat laat werking in CEPT- 
lande toe, asook in sekere lande buite Europa wat aan die HAREC-eksamen se 
voorskrifte voldoen. 


Studente wat die intreevlakeksamen (Klas B-eksamen) geslaag het, sal met n 
RA E-sertifikaat uitgereik word. Die klas B-eksamen is nie in ooreenstemming 
met die HAREC nie en kan nie in ander lande gebruik word nie. 


Radioamateurs wat in die verlede n RAF-sertifikaat verwerf het kan by die 
SARL-hoofkantoor aansoek doen vir n vervangings-HAREC-sertifikaat. Aan- 
soeke moet vergesel word van n gesertifiseerde afskrif van n geldige radioama- 


teurlisensie en moet per faks gestuur word aan 088 011 675 2793. Daar is geen 
koste vir n SARL-lede nie maar nie-lede moet n administrasiefooi van R100 
insluit. 


SARL WEBWERF VERANDER GAAN DIT NA! 


Soos onlangs aangekondig ondergaan die SARL-webwerf veranderings en ons 
raai u aan om dit na te gaan. Op die “slegs vir lede” tuisblaaie sal u interes- 
sante artikels raakloop wat kort-kort op datum gebring word, besoek dus die 
lede-afdeling dikwels. Klik op “Members Only” aan die regter bokant van die 
tuisblad. U sal gevra word om jou roepsein en pin (persoonlike identifikasienom- 
mer) te verskaf. Die pin verskyn op die lidmaatskapkaartjie wat gepos is aan 
lede wat hul 2007/2008 ledegeld betaal het. 


Dit is belangrik dat die SARL jou korrekte e-posadres in die databasis het sodat 
indien jy n fout maak met jou pin jy outomaties n e-pos sal ontvang om jou 
aan die regte nommer te herinner. 


Alle adres- en e-posadresveranderings moet aan admin@sarl.org.za gestuur 
word. 


SARLOHOME 


Die eerste SARLOHOME-aktiwiteit sal by die Nasionale Amateurradiosemtrum 
op 15 September om 11:00 gehou word. Dit sal in die vorm van n koffiesessie 
wees om te praat oor wat jong radioamateurs van hul stokperdjie verwag. Die 
sessie word gemik op die onder 25 s en die oor 25, wat nog jonk van hart is. 


Rhynard Louw, ZS6DXB, sal die SARL@HOME-gasheer wees. Deelnemers 
sal ook die geleentheid hê om die toerusting van die Reno Farber Gedenka- 
mateurstasie te bedryf. Daar sal ook n demonstrasie wees van hoe om Echolink 
te gebruik. Om vir spyseniering toe te laat, laat die youth@sarl.org.za weet, of 
jy kom. 


SARL ELMERDIENS 


Het jy n vraag oor enige tegniese, regulatoriese of bedryfsaspek van amateur- 
radio? Stuur jou vraag aan elmer@sarl.org.za. Andrew Roos, ZS6AA, SARL se 
Tegnologieraadslid, sal n antwoord vir jou kry. 


KORREKSIE: SARL-SENIORLIDMAATSKAPGELD 


Die lidmaatskapgeld vir seniorlede van die SARL is in die bulletin van 15 Julie 
ongelukkig verkeerdelik as R147 per jaar aangegee. Die korrekte bedrag is R184 
na inagneming van die eenmalige afslag op die normale bedrag van R230. Ons 
vra verskoning indien hierdie fout tot enige ongerief of verleentheid aan iemand 
gelei het. 


HET JY NA SPOETNIK 1 GELUISTER? 


Indien jy na Spoetnik 1 in Oktober 1957 geluister het sal ons graag jou storie 
wil hoor. 


Geskiedenis het op 4 Oktober 1957 verander toe die Sowjetunie Spoetnik 1 
suksesvol gelanseer het. Die wêreld se eerste kunssateliet was omtrent die grootte 
van n basketbal, het 183 pond geweeg en het omtrent 98 minute geneem om in sy 
elliptiese baan om die aarde te wentel. Die lansering het nuwe politieke, militêre, 
tegnologiese en wetenskaplike ontwikkelings ingelei. 'Terwyl die lansering van 
Spoetnik n enkele geleentheid was, was dit die begin van die ruimte-eeu en die 
ruimtewedren tussen die VSA en USSR. 


Om ruimteweek van 4 10 Oktober te vier sal die SARL, SA AMSAT en die SA 
A mateurradio-ontwikkelingstrust saamwerk aan n spesiale program om weten- 
skap en tegnologie te bevorder. Indien jy Spoetnikseine in 1957 gehoor het, 
vertel ons watter impak dit op jou gehad het. Het dit jou keuse van `n loopbaan 
beinvloed? 


Stuur jou besonderhede aan saamsat@intekom.co.za en ons sal graag wil kontak 
maak vir n kort onderhoud vir die spesiale program. 


Lees die volledige Spoetnikstorie en hoor weer die telemetrie in die SARL-lede- 
afdeling van www.sarl.org.za. 


AUGUSTUS KLAS R-RAE 


Die eksamennommers en besonderhede van sentra vir die klas B-eksamen wat 
op 23 Augustus 2007 om 19:00 SAT afgeneem sal word, is nou op die SARL se 
webwerf beskikbaar. Lektore en opsieners word versoek die betrokke inligting 
af te laai en hulle studente dienooreenkomstig in te lig. 


RAE-KURSUS IN DIE WES KAAP. 


Voornemende studente vir die Oktober Klas A RAE, wat graag `n kursus in die 
Wes-Kaap wil bywoon, kan vir Karl, ZS1KC, by telefoon 021 976 5237 of sel 083 
955 7177 skakel. Daar word beoog om teen 7 Augustus met die kursus te begin. 
Die klasse sal een maal per week by die Oakdale Sportklub aangebied word. 


KOMPETISIENUUS 


Vanmiddag van 15:00 tot 18:30 SAT kan jy aan die jaarlikse SARL-HE- 
Foonkompetisie deelneem. Die kompetisie vind plaas op sekere gedeeltes van 
die 20, 40 en 80 meterbande. 'n RS$-verslag en 'n reeksnommer word uitgeruil. 
Die reëls is beskikbaar op die SARL-webwerf by www.sarl.org.za, die 2007 
Kompetiseboek en HF Happenings 260 en 261. 


Op Sondag 12 Augustus word die eerste SARL 40 Meter Mobiele Kompetise 
aangebied vanaf 15:00 tot 17:00 SAT. Hierdie is `n genotvolle geleentheid om 
kontakte tussen mobiele stasies en ander radioamateurs in Suider-Afrika lande 
te bewerkstellig. Mobiel beteken die operateur moet in `n voertuig wees met 
'n mobiele antenna gekoppel, die voertuig kan stilstaande wees. Die reëls is 
beskikbaar in die 2007 Kompetisieboek. 


Maandag 6 Augustus is die laaste dag waarop logstate vir hierdie kompetisie wat 
op Sondag 22 Julie plaasgevind het, nog ingedien kan word. Deelnemers kan 


hulle logstate e-pos aan zs1bak@mailbox.co.za. Boland ARK is ook bly om te 
kan aankondig dat die wenner van die kompetisie 'n ARRL Antenna handboek 
gaan ontvang. Die prys is moontlik gemaak deur Kobus Conradie, ZS1DC. 


KLUBNUUS 


Tydens die onlangs gehoue algemene jaarvergaderings van vier klubs is nuwe 
bestuurskomitees as volg verkies vir die nuwe dienstermyne: 


Vir die Kaapstad Amateurradiosentrum:- Voorsitter Dave Reece, ZSIDFR; 
Visievoorsitter Shaun Overmeyer, ZS1RA; Sekretaris/tesourier Peter Henochs- 
berg, ZSIPMH; Notulesekretaris Evan Pedlar, ZS1EVP; Bulletins en Roosters 
Tony McEwen, ZS1TM; Tegnieseadviseur Noel Futter, ZS1FW; Geleentheid- 
skoërdineerders Paul Kennedy, ZRIPXK; James Gardener ZS1ROY. 


Vir die Wes-Rand Amateurradioklub:- Voors. Stuart Baynes ZS6GOUN; O/voors 
Ron Eva ZR6RON; Sekr. John Brock Nuusbrief; Pen/m Craig Woods ZS6CRW; 
Lid Romeo Nardini ZS6GARO; Lid Joop Hesp ZS6C; Lid Geoff ZS6GRL; Lid 
Phillip v Tonder ZSGPVT Herhaler; Lid Willem Weideman ZS6GWW]. 


Vir die Zoeloeland Amateurradioklub:- Voorsitter: John Kramer, ZS5J; On- 
der Voorsitter: Jan Erasmus, ZS$5G; Tesourier: Willie Axford, ZS5WI; Sekreta- 
resse: Dawn Snyders, ZR5ME; Lede: Jo Snyders, ZR5PO, (Redakteur); Andrew 
Jansen, ZR5MH; Warren Snyders, ZR5WOZ. 


Vir die Midlands Amateurradioklub:- Bert Cornell, ZS5MO, Voorsitter en Klub- 
huisbestuurder; Wessel du Preez, ZS5BLY, Vise-voorsitter en nuusbladredak- 
teur; Mike Boast, ZS5BGV, Sekretaris en Tesourier; Robin Seal, ZSSMRS, 
Skakelbeampte en media skakeling Shaun Rudling, ZR5S, BHE/UHF en dig- 
tale sake ( ook die webmeester); Mickey Esterhuyse, ZS5@OB, Tegniese Adviseur 
en Netbeheer 


Groot dank aan die uittredende komiteelede en sterkte aan die inkomende lede 
vir die take wat voorlê. 


WESRAND VLOOIMARK 


Die Wesrand Amateurradioklub hou sy volgende vlooimark op 1 September 2007 
by die klubhuis te Krotonstr. Weltevredenpark Roodepoort, om 12:00. Almal 
is baie welkom. Vir verdere inligting skakel Stuart by (082 573 3359. 


HEF-VOORTPLANTINGSTOESTANDE 


Hannes Coetzee, ZS6BZP, rapporteer dat die verwagte sonaktiwiteits vlak baie 
laag sal wees. Die verwagte geomagnetiese veld sal stil wees met moontlike lae 
stormvlakke gedurende 8 Augustus. Die verwagte effektiewe sonvlektelling sal 
gedurende die komende week minder as 5 wees. 


20 m en 40 m is die beste keuse vir DX met moontlike 20 m-openinge vanaf 15:00 
SAT na Indië. Na Australië gaan toestande baie uitdagend wees. Vanaf ongeveer 
17:00 is daar moontlike kort 20) m-openinge na Europa. Vir die nagwolwe is daar 


om 04:00 moontlike kort 80 m-openinge na die Ooskus van die VSA. Andersins 
gaan kontakte met die Verenigde State baie uitdagend wees. 


Vir die morsekode- en digitale entoesiaste sal dit lonend wees om 10 MHz te 
monitor. 


Plaaslik is 40 m die beste keuse gedurende die dag en 80 m na sononder. Dit 
is nou weer die tyd om saans kontakte te maak vir jou 80 m-WAZS toekenning. 
Onthou dat hierdie net `n voorspelling is en dat HF jou nog steeds altyd kan 
verras. Skakel jou stel aan, luister en roep ook C@ om seker te maak dat jy deel 
van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag 5 Augustus - SARL-HEF-foonkompetisie; 6 Augustus Laaste dag vir in- 
diening van logstate vir Boland ARK Kompetisie; 12 Augustus - SARL 40 Meter 
Mobiele kompetisie; 18 Augustus - Radiotegnologie in Aksie dag in Gauteng; 23 
Augustus - Klas B RAFE; 15 September SARLGHOME; 4 10 Oktober Spesiale 
ruimteprogram; 6 Oktober - SA AMSAT Ruimtekonferensie; 18 Oktober - Klas 
A RAE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel en uitgesaai is. 


'n Voorspoedige week word aan almal toegewens, 73. 


/EX 


